Západoslovenská televízia

Západoslovenská televízia (neskôr premenovaná na Televízia Slovensko, následne Národná televízia) je regionálna televízia zaznamenavajúca množstvo udalostí, ktoré sa do iných celoplošných médií takpovediac nezmestia. Svoje vysielanie začala 1. apríla 2012. Na ostro začala vysielať od 1. júna 2012.http://medialne.etrend.sk/televizia/zapadoslovenska-televizia-laka-aj-na-noru-benackovu-a-petra-kocisa.html/ Dáva prednosť regionálnym témam, na ktoré je región západného Slovenska veľmi bohatý. Západoslovenská televízia je komerčná televízia, ktorej hlavným zdrojom príjmov je reklama. Vysiela predovšetkým regionálne spravodajstvo a publicistiku, tematické magazíny, diskusie a dokumentárne filmy.http://zapadoslovenska.sk/?page_id=16  Informuje o komunálnej politike, regionálnych témach a kultúre. Signál šíri prostredníctvom káblových a IPTV operátorov a na webe.

Vysielanie Západoslovenskej televízie v poslednom období (od roku 2024) vykazuje tendenciu podporovať politické názory, ktoré sú v súlade s proruskými a konšpiračnými naratívmi, čo môže vytvárať dojem jednostranného zamerania v jej spravodajstve a diskusiách.

 História 
Televízia začala vysielať 1. apríla 2012 na základe licencie TD/51 Rady pre vysielanie a retransmisiu (teraz Rada pre mediálne služby). Za štartom televízie stála spoločnosť RegionMedia s.r.o. Licencia bola v máji a júni 2021 prevedená (zrušená a priradená ako licencia TD/242) na spoločnosť ZSTV Media s.r.o., Záhradnícka 46/A, 821 08 Bratislava. K septembru 2023 ZSTV Media s.r.o. vysiela programovú službu Západoslovenská televízia s číslo autorizácie vysielania: AT/155  pomocou DVB-C. 

 Program 
Západoslovenská televízia vysiela denne od 07:00 do 24:00.http://medialne.etrend.sk/televizia/zapadoslovenska-televizia-laka-aj-na-noru-benackovu-a-petra-kocisa.html Osou programu Západoslovenskej televízie sú Správy ZSTV, ktoré televízia vysiela počas dňa. Súčasťou vysielania sú diskusné relácie ako POD LUPOU, Hviezdy na zemi či Okolo sveta. Priestor vo vysielaní majú aj tematické magazíny – Tvoj Deň a 3D – Dom, domov, doplnky. Vysielanie dopĺňa aktuálna predpoveď počasia, pozvánky na podujatia a ankety s obyvateľmi miest v relácii ULICA.http://zapadoslovenska.sk/?page_id=12 Súčasťou spravodajského bloku bývajú rozhovory v rubrike "300 sekúnd pre..." a "Zisťujeme pre vás".

 Prehľad programov 
 Spravodajstvo 
 Správy
 Bratislava Dnes

 Publicistika 
 Pod Lupou (diskusná relácia s Ľubou Lesnou)
 Okolo sveta (relácia o cestovaní)
 Hviezdy na Zemi – Nory Beňačkovej (diskusná relácia o významných ľuďoch)
 S pivničkou za vínom
 Ulica

 Magazíny 
 VIP Magazín
 Tvoj deň
 3D – Dom, domov, doplnky

 Šírenie signálu 
 UPC digital – 138. kanál
 MAGIO (Telekom)
 Swan
 Antik Telecom
 Progres
 Online na stránke www.zstv.sk
Na svojej stránke má archív všetkých programov.http://zapadoslovenska.sk/?page_id=14

 Adresa 
Západoslovenská televízia, Trenčianska 47, 821 09 Bratislava
ZSTV Media s.r.o, Záhradnícka 46/A, 821 08 Bratislava

 Referencie 

 Externé odkazy 

 www.zstv.sk

Kategória:Regionálne televízne stanice na Slovensku
Kategória:Vzniklo v 2012